ડૉક્ટર ભેસાણિયા હવે તો જે તે જ્ઞાતિનાં સમૂહલગ્નોમાં પણ આવા રક્તદાન કેમ્પ કરાવી રહ્યાં છે. જેને સારો આવકાર મળી રહ્યો છે. રક્તદાન અંગે સમાજમાં જાગૃતિ આવે તે માટે તેઓ લગ્ન સમારંભોમાં કેટલાંક સૂત્રો લગાવે છે. જેમ કે, નો ડાઉરી, નો ગોલ્ડ, ડોનેટ ઓન્લી રેડ ગોલ્ડ(એટલે કે લગ્નમાં દહેજ, સોનું નહીં પણ રક્તદાન કરો). બીજું એક સૂત્ર છે, દહેજમાં દૃષ્ટિદાન ચાંદલામાં રક્તદાન. હવે તો તેમના આ વિચારને તેમના સગાંસંબંધીઓ પણ અનુસરતા થયા છે. એ પ્રમાણે સુરત, વડોદરા સહિત અન્ય શહેરોમાં રહેતાં તેમના સંબંધીઓ પણ પોતાના પરિવારમાં લગ્નપ્રસંગે રક્તદાન કરાવતા થયા છે.